เรื่องร้องเรียน: มีคนเอาขยะมาทิ้งบนที่ว่างริมทางส่งกลิ่นเหม็น และมีแมลงวันเยอะมาก
การดำเนินการของเจ้าหน้าที่: สำนักงานเขตบางขุนเทียน ขอนำเรียนการแก้ไขปัญหาการทิ้งขยะในบริเวณดังกล่าว มีรายละเอียดว่าเจ้าหน้าที่ได้ลงพื้นที่ตรวจสอบสถานที่ดังกล่าวพบว่าเป็นที่เอกชนและมีเจ้าของกรรมสิทธิ์ในที่ดิน ทางสำนักงานเขตบางขุนเทียนจึงยังไม่สามารถเข้าไปทำการจัดเก็บขยะหรือแก้ไขโดยปราศจากความยินยอมของเจ้าของที่ดินได้ เนื่องจากอาจถูกกล่าวหาว่าบุกรุก หรือทำให้เสียหาย ซึ่งอาจถูกฟ้องคดีต่อศาล ดังนั้น เจ้าหน้าที่จึงได้ดำเนินการติดตามเจ้าของที่ดินเข้ามาแก้ไขจัดเก็บขยะ จัดหามาตรการป้องกันการทิ้งขยะหรือกระทำการอื่นใดมิให้มีขยะในที่ของตน ทั้งนี้ ได้มอบหมายเจ้าหน้าที่เพิ่มรอบในการกวดขันการลักลอบทิ้งขยะให้มากขึ้นเพื่อป้องปรามการกระทำผิดกฎหมายอีกทางหนึ่งด้วยครับ
ความเห็นของผู้แจ้ง: ทาง จนท.ควรปนบรูปถ่ายในจุดที่ไปแก้ไขให้ผู้แจ้งทราบด้วยค่ะ เผื่อว่า จนท.ไปดำเนินการแล้วแต่จุดไม่ตรงกับที่แจ้ง ขอเป็นกำลังใจให้ จนท.ค่ะ
พื้นที่: แขวงแสมดำ เขตบางขุนเทียน กรุงเทพมหานคร